Diari Oficial de la Generalitat Valenciana


Sumari del DOGV 6088, del 27-08-2009 (2009/9704)

RESOLUCIÓ de 17 d'agost de 2009, del director general d'Immigració, per la qual es concedeixen els V Premis BOPI Bones Pràctiques per a la Integració.
------------------------------------------------------------------------------------------------------------------------------------------------------

### Dades del document

Número de DOGV
:   6088

Data del DOGV
:   27-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9704


Data del document
:   17-08-2009

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * alumnat
    * centre d'ensenyament
    * integració social
    * integració dels migrants
    * premi cultural
    * distinció honorífica
    * diferència cultural

RESOLUCIÓ de 17 d'agost de 2009, del director general d'Immigració, per la qual es concedeixen els V Premis BOPI Bones Pràctiques per a la Integració. [2009/9704]  
El Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania, estableix que la Direcció General d'Immigració és el centre directiu de la Conselleria d'Immigració i Ciutadania a què correspon potenciar i coordinar les polítiques del Consell en matèria d'integració dels immigrants en els àmbits educatiu, cultural, laboral, sanitari i d'habitatge.  
L'Orde de 4 de desembre de 2008, de la Conselleria d'Immigració i Ciutadania, per la qual es convoquen els V Premis BOPI Bones Pràctiques per a la Integració, la finalitat dels quals és promoure i incentivar la integració social, així com una educació responsable en matèria medioambiental al si del sistema educatiu, estableix en la seua disposició final primera que «es delega en el director general d'Immigració la facultat de resoldre la convocatòria i concedir els premis».  
Vist el veredicte del Jurat de Selecció dels V Premis BOPI, que figura en l'acta de la reunió celebrada el 13 de juliol de 2009, en la seu de la Direcció General d'Immigració, resolc:  
Concedir sis premis distribuïts de la manera següent:  
- Un premi de 4.000 euros, al CEIP Isla de Tabarca de Alicante, amb CIF B9624066X, pel treball «Interculturalidad y convivencia».   
- Un premi de 2.500 euros al IES Professor Broch i Llop, de Vila-real (Castelló), amb CIF A5656353I, pel treball «Una experiència integradora per a la convivència amb la Comunitat Valenciana».  
- Un premi de 2.500 euros al Colegio Santa Cruz de Mislata (Valencia), amb CIF 83939097M, pel treball «Proyecto de compensación educativa CAES».  
- Un premi de 1.000 euros al CRA El Trescaire de Vilanova d'Alcolea (Castelló), amb CIF D0013420X, pel treball «A l'abast-Projecte d'innovació educativa».  
- Un premi de 1.000 euros al CEIP Ramón Esteve de La Pobla del Duc (València), amb CIF P6813989V, pel treball «Un món de colors en una escola per a tots».  
- Un premi de 1.000 euros al CEIP Lluís Vives de Benaguasil (València), amb CIF N3983893T, pel treball «Accions de caràcter integrador dutes a terme al CP Lluís Vives de Benaguasil».  
Contra esta resolució, que posa fi a la via administrativa, podrà ser interposat recurs potestatiu de reposició davant el mateix òrgan que va dictar l'acte, en el termini d'un mes comptador des de l'endemà de la seua publicació en el Diari Oficial de la Comunitat Valenciana, o bé, directament, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la citada publicació, d'acord amb allò disposat en els articles 10.1, apartats a) i j) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, així com en els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot això sense perjudici que el recurrent utilitze qualsevol altra via que considere oportuna.  
València, 17 d'agost de 2009.- El director general d'Immigració, p. d. (Disposició final primera, Orde de 4 de desembre de 2008, DOCV núm. 5911 de 11.12.2008): Josep Maria Felip i Sardà.